পনেরো বছরের ছোট্ট শরীরটায় বাসা বেধেছে মারণ রোগ, যার গালভরা নাম ‘অস্টিওজেনেসিস ইমপারফেক্টা’। এই রোগের প্রকোপে হাড় ক্রমে ক্ষয়ে যায়, দৃষ্টিশক্তি, শ্রবণশক্তি ক্রমে হ্রাস পায়। এই সব প্রতিবন্ধকতাকে তুড়ি মেরে জয় করেছে স্পর্শ। তার স্বরে, উপস্থাপনায়  সাধারণতন্ত্র দিবসে জাতীয় সঙ্গীত ‘জনগণমন-অধিনায়ক জয় হে’ শুনে স্যালুট করছে গোটা দুনিয়া। 

এই বিষয়ে অন্যান্য খবর

৭০তম সাধারণতন্ত্র দিবসে সেজে উঠেছে গোটা দেশ, ছবিতে দেখুন বর্ণময় মুহূর্ত



নিউ জার্সির বাসিন্দা ভারতীয় বংশোদ্ভূত স্পর্শ শাহর ব্যবস্থাপনায় সাধারণতন্ত্র দিবসের প্রাক্কালে জাতীয় সঙ্গীত এক নতুনত্বের ছোঁয়া পেয়েছে। স্পর্শের বয়েস মাত্র ১৫। কিন্তু শারীরিক প্রতিবন্ধকতাকে জয় করে তার দেওয়া মোটিভেশনাল স্পিচ, নতুন নতুন সঙ্গীতায়োজনের কারণে নেট দুনিয়ায় তার জনপ্রিয়তা আকাশছোঁয়া। তবে সব কিছুকেই ছাপিয়ে গিয়েছে ২৬ জানুয়ারি তার জাতীয় সঙ্গীতের উপস্থাপনা।
শুনুন স্পর্শের গান—


স্পর্শকে নিজে বলছে, ‘‘কাজটা আমার একার নয়, আমাকে সাহায্য করেছেন রোহন পুন্তামবেকার। আমি আর রোহন সাধারণতন্ত্র দিবস উপলক্ষে গানটিকে নতুন করে সাজানোর পরিকল্পনা করেছিলাম। বিস্তর মাথা খাটানোর পরে কাজটা একটা আকার পেয়েছে। গোটা পরিকল্পনাটিই আমায় ঋদ্ধ করেছে।’’
গানটি ইউটিউবে পাবলিশ হতেই ভাইরাল হয়েছে। শরীরকে তুচ্ছ ভেবে লক্ষ মানুষের মন জয় করার স্পর্ধাকে কুর্নিশ করছে গোটা দুনিয়া।